Diari Oficial de la Generalitat Valenciana


Sumari del DOGV 5793, del 26-06-2008 (2008/7833)

ORDE de 2 de juny de 2008, de la Conselleria d'Educació, per la qual es modifica l'autorització al Centre Privat d'Educació Infantil, Primària i Secundària San Roque de València.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   5793

Data del DOGV
:   26-06-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/7833


Data del document
:   02-06-2008

Organisme emissor
:   Conselleria d'Educació

Tipus de document
:   Ordre

Descriptors 

:   * València
    * ensenyament privat
    * educació preescolar
    * centre d'ensenyament
    * ensenyament primari
    * ensenyament secundari

ORDE de 2 de juny de 2008, de la Conselleria d'Educació, per la qual es modifica l'autorització al Centre Privat d'Educació Infantil, Primària i Secundària San Roque de València. [2008/7833]  
L'expedient s'ha iniciat a instància del representant de la titularitat del Centre Privat d'Educació Infantil, Primària i Secundària San Roque, número de codi 61427171, situat al carrer Josep Grollo, núm. 20 de València, que sol·licita l'autorització d'una unitat d'Educació Especial (Suport a la Integració en Educació Primària) i l'ampliació de 2 unitats de segon cicle d'Educació Infantil.  
La Direcció General d'Ordenació i Centres Docents va aprovar, mitjançant les resolucions de 8 de juny de 2007 i de 14 de gener de 2008 (i la corresponent correcció d'errades de 30 de maig de 2008), l'adequació de les instal·lacions proposades, pel que fa a espais educatius, al que disposa la normativa aplicable.  
L'expedient s'ha tramitat per la Direcció Territorial d'Educació, i inclou els informes favorables de la Unitat Tècnica de Construccions i de la d'Inspecció Educativa, pel que fa al professorat i titulacions respectives, de conformitat amb la normativa aplicable.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Reial Decret 1004/1991, de 14 de juny (BOE de 26.06.91), pel qual s'establixen els requisits mínims dels centres que impartixen ensenyaments de règim general no universitaris; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 28.e) de la Llei 5/1983, de 30 de desembre, del Consell,  
ORDENE  
Primer  
Modificar l'autorització del centre que a continuació s'indica en els termes que s'hi especifiquen:  
Denominació genèrica del centre: Centre Privat d'Educació Infantil, Primària i Secundària  
Denominació específica del centre: San Roque  
Titular: Parròquia Sant Roc  
Domicili: c/ Josep Grollo, núm. 20  
Localitat: València (46529)  
Província: València  
Codi: 99190424  
Modificació que s'autoritza:  
S'autoritza una unitat d'Educació Especial (Suport a la Integració en Educació Primària) i l'ampliació de 2 unitats de segon cicle d'Educació Infantil, de manera que el centre queda configurat, en la seua totalitat, amb la següent composició:  
6 unitats d'Educació Infantil, segon cicle, amb 147 llocs escolars.  
6 unitats d'Educació Primària, amb 143 llocs escolars.  
1 unitat d'Educació Especial (Suport a la Integració per a Educació Primària), amb 15 llocs escolars.  
10 unitats d'Educació Secundaria Obligatòria, amb 270 llocs escolars.  
6 unitats de Batxillerat, amb 155 llocs escolars.  
1 unitat de Formació Professional Específica, cicle formatiu corresponent a l'especialitat de grau mitjà Gestió Administrativa (codi de l'ensenyança: 98573510475), amb 30 llocs escolars.  
2 unitats de Formació Professional Específica, cicle formatiu corresponent a l'especialitat de grau superior Comerç Internacional (codi de l'ensenyança: 31967893483), amb 60 llocs escolars (en doble torn, una unitat de matí i una unitat de vesprada).  
Segon  
Segons l'apartat trenta-dos de l'Orde de 29 de desembre de 2004, de la conselleria de Cultura, Educació i Esport, l'administració actualitzarà d'ofici els concerts educatius subscrits pel centre i hi introduirà les modificacions que per esta orde s'acorden. A este fi, el director territorial d'Educació corresponent notificarà a l'interessat el dia i l'hora en què haurà de subscriure els annexos que incloguen la modificació autoritzada, els quals seran firmats pel director territorial d'Educació corresponent i el nou titular del centre docent privat a què fa referència esta orde.  
DISPOSICIÓ ADDICIONAL   
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efectes el dia de la seua publicació al Diari Oficial de la Comunitat Valenciana, no obstant els seus efectes s'entenen referits a l'inici del curs escolar 2008/2009.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller d'Educació, en el termini d'un mes a comptar de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.  
València, 2 de juny de 2008  
El conseller d'Educació,  
Alejandro Font de Mora Turón